2 лекция

Тақырыбы: **Психодиагностиканың теориясы**

Жоспар:

1. Психодиагностиканың дифференциалды психологиямен, психометрикамен, тәжірибелік психологиямен байланысы
2. Психодиагностиканың қолдану салалары: психологиялық кеңес беру, психотерапия, экспертиза, кәсіби таңдау т.б.
3. Ғылыми зерттеудің міндеттері мен жеке дара зерттеудің міндеттерін ажырату

Ең алдымен психодиагностика нәтижелерін психологиялық кеңес беру, психотерапия, экспертиза, кәсіби таңдау қызметтерінде қолдану басты мақста болып табылады.

Нақтырақ айтқанда, психодиагностика практикалық психологияның дербес тәуелсіз саласы. 1951 жылы АҚШ-тағы психологтар конференциясында «консультативті психология» терминінің пайда болуымен сәйкес келеді. Психологиялық кеңес – адамдарды толғандырып жүрген мәселелерді шешуде, ақыл-кеңес беру арқылы психологиялық көмек көрсету. Адам күнделікті өмірді кездесетін мәселелерді оңтайлы шешу үшін психологиялық кеңес алуға барады. Мысалы: отбасылық, жеке басы, жұмыста, ұжымда т.б. Кеңес берушінің арнайы дипломы болады. Психологиялық кеңес беру жеке және топтық кеңес беру болып бөлінеді. Кеңес берушінің бөлмесі де арнайы жабдықталған болуы тиіс. Кеңес беруші психологиялық практикалық қызметті ең бірінші танысудан бастайды.

Психотерапия (грек тілінен: psuche – жан, therapia – емдеу, күтім) қысқалау келген тар ұғымда адамды (пациентті) психологиялық әдістер арқылы әсер ете отырып емдеу, сауықтыру дегенді білдіреді. Кең мағынада алып қарасақ, психотерапия дені сау адамдарға (клиенттерге) психологиялық қиындық туғызатын түрлі ситуацияларда, сонымен қатар адамның өмір сапасын көтеру қажеттігі туындаған жағдайларда психологиялық көмек көрсетуді білдіреді. Мұндай көмек негізгі 2 формада жүргізіледі: индивидуалды және топтық. Бірінші яғни индивидуалды түрі жеке консультациялық кеңес беруге бағытталған. Бірақ кейбір кезде жеке мәселені шешуде топты, яғни бірнеше адамды бірге консультациялау қажет. Мысалы, отбасы немесе отбасылық мәселе бойынша жеке консультация. Топтық психотерапияның негізі – ойын, тренинг, дискуссиялар және басқа да жұмыс түрлері болып саналады. Қазіргі уақытта, осыған байланысты көптеген теориялық және методикалық негіздері бар. Топтық психотерапия адамның өзіндік ерекшеліктерін, қасиеттерін, қарым-қатынасын топтық үрдістер арқылы түсіндіреді. Ең бір белгілі әдістерінің қатарына психоаналитикалық, необихевиористік, когнитивтік, гуманистік, нейролингвистикалық бағдарламалау және т.б., түсініктер жатады. Бұлардың әрқайсысын қолдану әдетте белгілі бір психотерапевтік міндетті атқаруда адекватты болып табылады.

Психотерапия дегеніміз, түрлі ауруларды психологиялық әдістердің көмегімен емдеу, сауықтыру сияқты медициналық психологияның кешенді саласы.

Қазіргі психология тек қана ғылым емес, сонымен қатар қолданысқа кеңінен еніп келе жатқан практикалық бағыт болып табылады. Адамның іс-әрекетінің барлық саласында қолданылатын, әсіресе адамның қарым-қатынасының және т.б. аспектілерінің мәселесін шешудегі бағалы тәжірибе.

Х1Х ғасырдың алғашқы жартыжылдығында медицинада психодиагностикалық әдістер қолданыла басталды. Қазірдің өзінде дефектологияда, психопатология мен медициналық психологияда қолданылатын клиникалық психодиагностиканың түрлі арсеналдары кеңінен ұсынылады. Екіншіден, психодиагностикадан басқа медицина тәжірибесінде психологиялық білім негіздері терапия саласында да қолданылады, яғни түрлі ауруларды психологиялық әдістермен емдеу, сауықтыру, алдын-алу және т.б. Бұған бағытталған әдістер психотерапия әдістері деп аталады.

Көптеген (органикалық) аурулардың табиғатынан психогенді болып келетіні, сондай-ақ адамның психологиялық жағдайына тәуелді болып келетіні бұрыннан-ақ белгілі. Бұл түсінік, яғни адамның психологиялық жағдайына әсер ету (емдеу, алдын-алу, сауықтыру) шаралары дәрігерлердің психотерапиялық әдіске көшуіне себеп болды. Олар адамның психологиялық жағдайын жақсарта отырып, көптеген ауруларды сауықтыра бастады. Бүгінгі таңда, осындай база негізінде, қазіргі медициналық практиканың ерекше саласы – психотерапия даму үстінде. Алғашқыда тәжірибеде индивидуалды, яғни жеке формасы қолданылса, соңғы кездері топтық формасы да қолданыла бастады. Психотерапияның жеке формасына психоанализ, аутогенді жаттығу (аутотренинг), өзін-өзі сендіру, иландыру әдістері жатады. Топтық түріне дискуссия, ойындар, әлеуметтік-психологиялық тренингтер және т.б. жұмыстар жатады.

Психотерапияның сонымен қатар ашық және жабық топтары болады. Ашық топта адам саны шектеусіз, ал жабық топта адам саны шектелуі болады. Психотерапияда гетерогенді және гомогенді топтар да болады, яғни ер және әйел адамдарға бөліп терапиялық әдістер жүргізіледі. Сонымен қатар 18-50 жас аралығындағы адамдарға жас шамасына қарай, бөліп терапиялық әдістер жүргізіледі. 50 жастан жоғары 18-ден төмен жастағы клиенттер үшін тек жасына байланысты ғана емес, сонымен бірге әйелдер мен еркектердің санының тең болуын естен шығармаған жөн.

Топ құрғанда ешқандай шектеу қойылмайды (тек интеллектің өте төмен деңгейін көрсеткен науқастардан бөлек).

Кәсіби іс-әрекеттің даралық стиліне тәуелсіз топтың алғашқы дәрісінде психолог топтың әрбір мүшесі үшін міндетті топтық психотерапияның негізгі принциптерін айтып кетуі керек.

* + топтық жұмыстың тәртібін қатаң сақтау;
	+ топта мүмкіндігінше барлық мәселе жөнінде ашық, шынайы айтуға тырысу;
	+ топтық дәрісте болған жайттарды топтың шегінен шығармау (бұл барлық топ мүшелеріне тиісті);
	+ топпен қарым-қатынас жасауға жолдастарына көмек көрсету;
	+ науқастың ауруының себебі болған не оның өмірінде маңызды рөл атқаратын мінез-құлық формаларын танып-өзгертуге тырысу;
	+ жалпы тақырыптарды талқылауға уақытты жібермей, өзінің және топтың жеке мүшелерінің қазіргі кездегі өзекті мәселелерін талқылауға көңіл бөлу;
	+ топ мүшелерінің пікірлерін, көзқарастарын, кеңестерін тыңдап, оларды талқылау, бірақ шешімді өз бетінше қабылдамау.

Бұл принциптерді іске асыру көптеген клиенттер үшін қиындық туғызады. Осы қиындықтар топтағы талқылаулар мен психотерапиялық өңдеулердің тақырыбы болуы мүмкін.

Топтың өмірінің алғашқы фазасында психолог тақырыпты өзі ұсынуына болады (кейде емдеуші дәрігермен ол алдын-ала келісіліп қояды). Егер топ ашық топ болса, онда жаңа клиент келгенде топтың жұмысы оны таныстырудан басталады. Топтың кейбір жеке мүшелерінің биографиясы мен мәселелерін жасырын талқылауда клиентке ешқандай шектеу қойылмайды. Оның әңгімесі аяқталғаннан кейін, қосымша ақпарат алу үшін оған сұрақтар қояды.

Топтық психотерапияның тақырыбын келесі тәртіп бойынша бөлуге болады:

* + жеке клиенттің биографиясы;
	+ олардың мінез-құлқы «егер стационарлық жағдайда болса);
	+ қазіргі уақыттағы өзекті өмірлік ситуациялары мен мәселелері;
	+ топтық психотерапиядағы уайымдары.

Психотерапиялық топты құрғанда қоятын бірнеше шектеулер бар. Мысалы: бір топқа истерикалық не мінез-құлықтың акцентуациясының ауыр симптоматикасы бар 2-3 ауруды біріктіруге болмайды. 18 жастан төменгі 50 жастан жоғарғы клиенттерді мақсатты түрде топтың жасына байланысты гомогенді топ құру керек.

Сонымен, психодиагностикадан алынған нәтижелер психотерапиялық, психологиялық кеңес беру қызметтерінде кеңінен қолданылады. Олай болса, психологиялық диагноз дегеніміз не, оның нәтижесі қалай шығады, қандай құрылымнан тұрады, деген сұрақтарды қарастыратын боламыз.

**Ұсынылатын әдебиеттер:**

1. Собчик Л.Н. Искусство психодиагностики. Издательство: [Речь,](https://www.labirint.ru/pubhouse/3851/) 2017 г.
2. Хинканкина А.Л. Психодиагностика: учебное пособие / А.Л. Хинканина. – Йошкар-Ола: ПГТУ, 2016. – 80 с.
3. Соколова М.М. Психодиагностика: учебное пособие / М.М. Соколова. – Казань: КНИТУ, 2016. – 184 с.
4. Васильева И.В. Психодиагностика: учебное пособие / И.В. Васильева. – 3-е изд., стер. – Москва: ФЛИНТА, 2019. – 252 с.
5. Яньшин, *П. В.* Клиническая психодиагностика личности: учебное пособие для вузов / П. В. Яньшин. — 3-е изд., перераб. и доп. — Москва: Издательство Юрайт, 2020. — 327 с.
6. Рамендик, *Д. М.* Практикум по психодиагностике: учебное пособие для вузов / Д. М. Рамендик, М. Г. Рамендик. — 2-е изд., испр. и доп. — Москва: Издательство Юрайт, 2020. — 139 с. - (Высшее образование). — ISBN 978-5-534-07265-5.
7. Психодиагностика. Теория и практика в 2 ч. Часть 1: учебник для вузов / М. К. Акимова [и др.] ; под редакцией М. К. Акимовой, М. К. Акимовой. — 4-е изд., перераб. и доп. — Москва: Издательство Юрайт, 2020. — 301 с. — (Высшее образование). — ISBN 978-5-9916-9948-8. — Текст: электронный // ЭБС Юрайт [сайт]. — URL:
8. Психодиагностика: учебник и практикум для вузов / А. Н. Кошелева [и др.]; под редакцией А. Н. Кошелевой, В. В. Хороших. — Москва : Издательство Юрайт, 2020. — 373 с. — (Высшее образование). — ISBN 978-5-534-00775-6.

Дереккөздер:

https://e.lanbook.com/book/109161.

<https://e.lanbook.com/book/92410>

<https://e.lanbook.com/book/101985>

<https://e.lanbook.com/book/119320>

<https://urait.ru/bcode/44857>

<https://urait.ru/bcode/451639>

<https://urait.ru/bcode/453295>

<https://urait.ru/bcode/451639>

<https://urait.ru/bcode/451013>

<https://urait.ru/bcode/453295>